NaiveNeuron/SloPal huggingface dataset:
J. Valocký, poslanec: (2010-02-02):
Konštatujem, že uvedený zákon spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Navrhovaná  úprava je v súlade s Ústavou Slovenskej republiky, s právnymi normami Slovenskej republiky a medzinárodnými zmluvami, ktorými je Slovenská republiky viazaná. Realizácia návrhu zákona nebude mať vplyv na štátny rozpočet, na rozpočty obcí ani vyšších územných celkov. Nepredpokladá sa negatívny vplyv na zamestnanosť v Slovenskej republike. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie. Predloženým návrhom zákona sa novelizujú viaceré zákony, zákon č. 578/2004 Z. z. o poskytovateľoch zdravotnej starostlivosti, zákon č. 455/1991 Zb. o živnostenskom podnikaní,  zákon č. 140/1998 Z. z. o liekoch, zákon č. 131/2002 Z. z. o vysokých školách. Navrhuje sa účinnosť od 1. júna 2010. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm.  c) rokovacieho poriadku na tom, že po rozprave odporučí uvedený  návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č.  1414 zo 7. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona prerokovali výbory do 30 dní a gestorský výbor do 31 dní odo dňa pridelenia. Ďakujem.
Bugár, Béla, podpredseda NR SR (2019-06-21):
Takže, vážené pani poslankyne, páni poslanci, budeme pokračovať, a to druhým čítaním o vládnom návrhu zákona o odplatách a o poskytovaní príspevku v civilnom letectve, tlač 1423. Pán minister dopravy, nech sa páči, máte znovu slovo. (Rokovanie o vládnom návrhu zákona o odplatách a o poskytovaní príspevku v civilnom letectve a o zmene a doplnení niektorých zákonov , tlač 1423.)
Pčolinský, Peter, poslanec NR SR (2019-02-08):
Vážené pani poslankyne, vážení páni poslanci, vážený pán predseda... (Ruch v sále. Prerušenie vystúpenia predsedajúcim.)
R. Madej, poslanec: (2007-05-16):
Máme určite iné názory, ako práva zamestnancov chrániť, ale trvám na tom, že pracovné právo a Zákonník práce má byť ten najdominantnejší a najsilnejší prostriedok ochrany práv zamestnancov. Máme určite iné názory na to, ako by Zákonník práce mal vyzerať. Počas vášho volebného obdobia Zákonník práce bol novelizovaný tak, že sa naozaj uvoľnili pomery, liberalizoval a v mnohých prípadoch zamestnanci ťahajú za kratší koniec. Je veľmi ľahké ich prepustiť, dokonca je veľmi ľahké uzatvárať pracovné pomery, resp. iné obdobné inštitúty, ktoré nedávajú ľuďom žiadnu istotu. A tu si myslím, pán poslanec, že je rozdiel medzi nami, pretože, ak vidíme problémy a chyby v pracovnom práve, máme ten názor, že tieto nedostatky v právnej praxi, v aplikačnej praxi treba upraviť lepšou právnou úpravou, to znamená, Zákonník práce treba vylepšovať. Toto v žiadnom prípade nemôže znamenať žiadne negatívne dopady, o ktorých ste vy alebo kolegovia hovorili. Ďakujem pekne.
P. Hrušovský, predseda NR SR: (2004-02-03):
Poprosím pána poslanca Reháka, aby ako poverený spravodajca gestorského výboru pre hospodárstvo, privatizáciu a podnikanie uvádzal návrhy hlasovaní k prerokúvanému bodu programu návrh na použitie Fondu národného majetku Slovenskej republiky v roku 2004 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 532). Nech sa páči, pán poslanec Rehák.
Paška, Pavol, predseda NR SR (2013-12-10):
Pán poslanec Viskupič do rozpravy.
Fico, Robert, predseda vlády SR (2024-01-11):
Aha, dobre, dobre, ďakujem pekne. Ďakujem pekne, vážený pán podpredseda Národnej rady, vážená Národná rada, na úvod mi dovoľte, aby som podľa príslušných ustanovení rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomná je pani ministerka zdravotníctva, zastupuje ju minister zahraničných vecí Juraj Blanár. Ďalej je neprítomný minister vnútra, opäť zastupuje minister zahraničných vecí. Minister dopravy, zastupuje minister zahraničných vecí. Minister spravodlivosti, zastupuje minister zahraničných vecí. Minister pôdohospodárstva, zastupuje minister zahraničných vecí. Minister školstva, zastupuje minister zahraničných vecí. A sú neprítomní aj členovia vlády, ktorým neboli položené otázky, takže tu nie je prítomná podpredsedníčka vlády a ministerka hospodárstva, podpredseda vlády a minister životného prostredia, podpredseda vlády pre plán obnovy, ministerka kultúry, minister investícií, regionálneho rozvoja, minister financií a minister práce, sociálnych vecí a rodiny. Pred tým ako začnem odpovedať na otázky, ja som mal byť pôvodne v Košiciach, pretože dnes sa odovzdáva pánovi prezidentovi Schusterovi významné zahraničné vyznamenanie, ale keďže musíme uspokojiť posadnutosť pána Šimečku, tak som sa rozhodol, že tu zostanem v Národnej rade, ale bol by som rád, keby sme poslali pozdrav odtadiaľto z Národnej rady s veľkým bravó, pán prezident Schuster, a jeden veľký potlesk pánovi prezidentovi. (Potlesk.) Ďakujem veľmi pekne. Teraz som pripravený, pán podpredseda, odpovedať na otázky, ktoré mi boli postavené.
Šudík, Tomáš, poslanec NR SR (2020-04-23):
Som rád, že aj Rómovia majú svojich zástupcov v Národnej rade, pretože vy ste ich pozitívnymi príkladmi. Zhodneme sa určite všetci na tom, že vzdelávanie je veľmi dôležité a podstatné. V mnohých osadách už dnes fungujú komunitné centrá, terénni sociálni pracovníci, či mnohí ďalší aktivisti, no myslím si, že mnohí v svojej práci nevedia, čo robiť, ako pracovať s Rómami a podobne. Preto som presvedčený, že sa treba zamerať aj na vzdelávanie pracovníkov s rómskymi komunitami. Naozaj mnoho mladých Rómov je šikovných, chcú pracovať, ale možno nevedia, ako začať a nemá im kto pomôcť. Verím, že my spoločne im všetci podáme ruku a naštartujeme rozvoj a pomoc. Ďakujem krásne. (Potlesk.)
Suja, Miroslav, poslanec NR SR (2021-06-23):
Ďakujem za slovo. Ďakujem kolegom za reakcie a faktické poznámky. Pán poslanec Vetrák, áno, ďakujem za vaše vysvetlenie hlavne k tomu § 20 odsek 2. Verím, že vy sa na to pozriete, že aby vlastne tá veľká novela, aby to tam bolo, aby neboli tie reči len prázdne o tej ochrane životného prostredia. Pán poslanec Kremský, áno, problémy sú tie obchádzky pomenoval ste to veľmi správne. Neviem, ako sa to bude riešiť, ako to bude fungovať v tej veľkej novele, ale s jednou vecou musím s vami súhlasiť takisto. Nie vždy odpojenie od centrálneho tepelného zdroja je dobré a úsporné, nie vždy. Veľakrát sa tam jedná buď o osobné záujmy niektorých ľudí, o politiku a nevraživosť hlavne v menších mestách a obciach, kde sa robí taká, dá sa povedať, politika proti dodávateľom tepla. Pritom si neuvedomujú, že ten veľký centrálny dodávateľ tepla, či už sú bioplynky, alebo z obnovy tepelných zdrojov majú oveľa nižšie výrobné náklady na teplo, ako keď sa spravia nejaké malé kotolne pri panelákoch, ktoré sú buď plynové, alebo elektrické a oni si to síce regulujú, ale tam neni preukázaná nejaká tepla. Lebo veľakrát som sa stretol aj s tým, že si chceli vybudovať priamo pri paneláku komíny a že tam robiť kúriť buď štiepkou, alebo paletami, ale to dneska nie je možné, aby ste v obytných zónach zrazu spravili, ja neviem, dvadsať, tridsať, štyridsať komínov, z každého sa bude kúriť. Aké tam bude to ovzdušie? To znamená, že dúfam, že všetko tá veľká novela to bude riešiť. Ešte raz ďakujem za vaše reakcie.
Kaliňák, Robert, poslanec NR SR (2011-02-10):
Ďakujem pekne, páni poslanci, veď, nakoniec, ste to povedali, to netreba komentovať, ja len záverom ešte raz poviem, že naozaj by som privítal, úmyselne som preto nedal ani procedurálny návrh v súvislosti so stiahnutím tohto zákona, chcel by som, aby pán minister prejavil základnú mieru empatie k tejto snemovni a výzvy väčšiny poslancov, aby ešte raz sa vrátil do rokovania s nami či už vo výbore, kde môžu prísť aj všetci tí, ktorých táto agenda zaujíma, aj páni poslanci zo zdravotníckeho výboru. A prejdime si to ešte raz. A skúsme naozaj prijať novelu, ktorá bude mať naozaj hlavu a pätu, bude prijatá naprieč politickým spektrom, kde nakoniec víťazom nebude ani snemovňa, ani minister, ale občan Slovenskej republiky, ktorý sa bude môcť cítiť bezpečnejšie. Ja si myslím, že toto je cesta, kde sa dá prejaviť naozaj seriózny chlapský postoj, ktorý určite všetci, ktorí tu sedíme, oceníme, a budeme schopní k tejto téme diskutovať. Nie je to ani súboj, ktorý potrebujeme zviesť hlasovaním o procedurálnom návrhu, nie je to ani súboj, ktorý potrebujeme zviesť v rámci diskusie v tejto snemovni a na to, aby sme sa hádali, kto je lepší, kto je horší. Poďme o tom ešte raz diskutovať. Je toľko rozličných názorov, možno všetky sú správne na oboch stranách a možno je to naopak. Ale poďme to raz proste prediskutovať kľudne vo výbore bez toho, že by sme mali nejaké procedúry. A možno z toho naozaj vyjde novela, z ktorej sa budú môcť tešiť predovšetkým občania. A raz sa prejavíme v nepolitickom zákone, ktorý nie je o hodnotách ľavice, pravice, liberálov, ale iba o tej jednej veci, ktorá je nepolitická, a to je bezpečnosť občanov, lebo takto, ako je postavený, si nemyslím, že zaručuje to, čo si dáva ten zákon za cieľ. Ďakujem. (Potlesk.)
Laurenčík, Milan, podpredseda NR SR (2021-10-06):
Pán poslanec Ľuboš Krajčír s faktickou poznámkou, nech sa páči.
P. Minárik, poslanec: (2004-09-23):
Ďalej je odôvodnenie, ktoré vlastne nehovorí nič iné, len premieňa na drobné, čo tento návrh hovorí, neodôvodňuje ho, ale v podstate hovorí, že by sa malo pristúpiť na rovnaký mechanizmus, ako dnes platí pre štátny rozpočet, teda že by exekutíva rozhodla o tom, podľa čoho sa bude realizovať rozpočtové provizórium. V predchádzajúcom návrhu, ktorý predkladá pán minister, o tomto na úrovni štátneho rozpočtu prebehla pomerne obsiahla diskusia a na samosprávnej úrovni sa chce zaviesť to, proti čomu táto diskusia smerovala. Ja by som podotkol, ale ak by dvaja robili to isté, nebolo by to to isté. V tomto prípade by to bol výrazne iný a výrazne väčší problém, pretože vzťah medzi parlamentom a vládou je výrazne previazanejší, ako je vzťah medzi exekutívou, ktorá je priamo volená na samosprávnych orgánoch územnej samosprávy, a zastupiteľstvami. Zastupiteľstvá majú dnes prakticky jediný styčný bod so svojou exekutívou a to je práve rozpočet. Ak by sme odbúrali aj tento styčný bod, dostávali by sa zastupiteľstvá či už obcí, alebo vyšších územných celkov do úplne podradnej roly, alebo by mohli byť často úplne, úplne mimo. Navyše verejná kontrola nemusí byť dostatočná. V každej obci, v každom meste rozpočty by sa mohli realizovať nie jeden, nie dva roky, možno dlhodobejšie na základe rozpočtových provizórií, teda len na základe rozhodnutia exekutívy, inými slovami – starostu, primátora, prípadne župana. Ďakujem pekne.
Pčolinský, Peter, poslanec NR SR (2018-11-28):
Ospravedlňujem sa, ale nie je to procedurálny návrh, bol som len poprosený Slovenskou lesníckou komorou, ktorá teraz o dvanástej organizuje diskusiu o lesoch v zastúpení Slovenská lesnícka komora a Lesy Slovenskej republiky a TANAP, čiže poslanci sú všetci pozvaní. V kinosále o 12.00 hod. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 99 poslancov, proti 2 poslanci, zdržalo sa 37 poslancov. Konštatujem, že Národná rada schválila návrh uznesenia k návrhu na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku. Vážené kolegyne a kolegovia, teraz nasledujú v hlasovaní písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 31. októbra 2007 (tlač 472). Najskôr však budeme hlasovať o tom, že Národná rada berie na vedomie vyjadrenie poslancov Imreho Andruskóa a Martina Fronca, že písomné odpovede členov vlády na ich interpelácie č. 10 a č. 12 považujú za neuspokojivé. Prezentujme sa, prosím, a hlasujeme. (Hlasovanie.) Prítomných 135 poslancov, za návrh 42 poslancov, proti 38 poslancov, zdržalo sa 53 poslancov, nehlasovali 2. Konštatujem, že tento návrh sme neschválili. S faktickými poznámkami sa niekto hlási? Nie. To sú zrejme omyly. Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady Slovenskej republiky do 31. októbra 2007. Prezentujeme sa, prosím, a hlasujeme. (Hlasovanie.) Prítomných 138 poslancov, za návrh 80 poslancov, proti 43 poslancov, zdržalo sa 15 poslancov. Konštatujem, že sme navrhované uznesenie schválili. Teraz, vážené kolegyne, kolegovia, budeme hlasovať o návrhu uznesenia k návrhu doplnku č. 1 k návrhu na použitie majetku Fondu národného majetku Slovenskej republiky v roku 2007 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrhu na použitie majetku Fondu národného majetku Slovenskej republiky v roku 2008 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Spoločným spravodajcom je člen výboru pre hospodársku politiku pán poslanec Rehák. Prosím ho, aby uviedol hlasovanie. Máte slovo.
Šedivcová, Viera, poslankyňa NR SR (2013-06-28):
Vážená pani predsedajúca, vážené kolegyne, kolegovia, predkladám spoločnú správu Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci o výsledku prerokovania návrhu účtovnej závierky Sociálnej poisťovne za rok 2012. Výbor Národnej rady Slovenskej republiky pre sociálne veci ako gestorský výbor k návrhu účtovnej závierky Sociálnej poisťovne za rok 2012 podáva Národnej rade Slovenskej republiky túto spoločnú správu výborov Národnej rady Slovenskej republiky: Po prvé, predseda Národnej rady Slovenskej republiky rozhodnutím č. 511 z 28. mája 2013 pridelil návrh účtovnej závierky Sociálnej poisťovne za rok 2012 na prerokovanie týmto výborom: Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci. Po druhé, návrh účtovnej závierky Sociálnej poisťovne za rok 2012 prerokoval a odporučil Národnej rade Slovenskej republiky schváliť: Výbor Národnej rady Slovenskej republiky pre financie a rozpočet uznesením č. 185 z 13. júna 2013 a Výbor Národnej rady Slovenskej republiky pre sociálne veci uznesením č. 59 zo 17. júna 2013. Po tretie, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre financie a rozpočet odporúčajú Národnej rade Slovenskej republiky návrh účtovnej závierky Sociálnej poisťovne za rok 2012 schváliť s tým, že celková tvorba fondov a výdavky boli: tvorba fondov 6 mld. 407 mil. 850 tis. eur, výdavky – náklady 6 mld. 433 mil. 93 tis. eur a bilančný rozdiel mínus 25 mil. 243 tis. eur. Po štvrté, gestorský výbor určil spoločného spravodajcu výborov Vieru Šedivcovú predložiť Národnej rade Slovenskej republiky spoločnú správu výborov o výsledku prerokovania návrhu účtovnej závierky Sociálnej poisťovne za rok 2012 a návrh uznesenia Národnej rady Slovenskej republiky, ktorý tvorí prílohu spoločnej správy. Spoločná správa výborov Národnej rady Slovenskej republiky o výsledku prerokovania návrhu bola schválená uznesením Výboru Národnej rady Slovenskej republiky pre sociálne veci č. 59. Ďakujem.
Kuriak, Milan, poslanec NR SR (2023-05-18):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a v gestorský výbor do 32 od jeho prerokovania v prvom čítaní na schôdzi Národnej rady Slovenskej republiky.
Mojš, Milan, poslanec NR SR (2019-05-10):
Ďakujem. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o odplatách a o poskytovaní príspevku v civilnom letectve a o zmene a doplnení niektorých zákonov. 
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. 
V súlade s rozhodnutím predsedu Národnej rady navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona výbory prerokovali do 17. júna 2019 a v gestorskom výbore do 18. júna 2019. Pán predsedajúci, prosím, otvorte všeobecnú rozpravu.
Federič, Igor, poslanec NR SR (2019-09-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Glenda, Tibor, poslanec NR SR (2014-10-21):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní.
Jurinová, Erika, podpredsedníčka NR SR (2014-11-10):
Pán poslanec Daniš.
V. Veteška, podpredseda NR SR: (2006-12-12):
Budeme pokračovať v procedurálnych návrhoch, pán Mikloško.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o týchto bodoch 1, 2, 3 spoločne s odporúčaním gestorského výboru schváliť. (Hlasovanie.) Prítomných 150 poslancov, za 150. No toto už dávno nebolo, konštatujem, že tieto body sme schválili. (Potlesk.) Nech sa páči.
L. Nagy, poslanec: (2002-03-19):
Takže na záver chcem povedať ku svojmu vyhláseniu toľko, že nepovažujem za dôstojné v Národnej rade, aby účelovo znehodnotili jedného alebo druhého kandidáta, to isté, to, čo tu odzneli otázky negatívne alebo záporné, alebo dehonestujúce na adresu pána kandidáta Hrubalu, chcem podčiarknuť, neodzneli zo strany druhej skupiny poslancov na adresu kandidáta pána Kandráča. Ďakujem. I. Presperín, podpredseda NR SR: Pani poslankyňa Podhradská jediná s faktickou poznámkou. Končím možnosť sa prihlásiť s faktickými poznámkami. Prosím. M. Podhradská, poslankyňa: Ďakujem za slovo, pán predsedajúci. Ja naozaj nechápem, pán poslanec Nagy, o kom tu hovoríte, keď hovoríte o nejakej hystérii. Ja som tu žiadnu hystériu nepobadala, a ak označujete za hystériu to, že sa niekto vecne pýta pána Hrubalu, čo ho viedlo k tomu, že vo svojom životopise účelovo, lebo inak si to neviem vysvetliť, vynechal práve tú časť, ktorá hovorí o tom, že kandidoval do parlamentu ako člen Demokratickej strany za SDK, tak o tom si môžeme my vytvoriť svoj vlastný názor, ale všetko nasvedčuje tomu, že naozaj urobil účelovo. Rovnako účelovo sa vzdal kandidátky v prvom kole. Takže jednoznačne špekuluje s touto funkciou a nehnevajte sa, ak niekto takýmto špekulatívnym spôsobom pristupuje ku svojej kandidatúre na takýto závažný post, tak to jednoznačne naznačuje, že ten človek si zrejme našu dôveru nezaslúži. Nič viac, nič menej. Žiadna hystéria. I. Presperín, podpredseda NR SR: Ďakujem. Vážení páni poslanci, panie poslankyne. Pred uzavretím rozpravy ešte som povinný z titulu rokovacieho poriadku Národnej rady Slovenskej republiky dať hlasovať o procedurálnom návrhu pána poslanca Jarjabka, ktorý navrhol, aby obaja kandidáti, teda pán doktor Hrubala aj pán doktor Kandráč mali možnosť teraz vystúpiť pred Národnou radou Slovenskej republiky každý v rozsahu maximálne desať minút. Prosím, páni poslanci, aby ste prišli do rokovacej sály na hlasovanie o tomto procedurálnom návrhu. Hlasujeme, páni poslanci, o tomto procedurálnom návrhu, páni poslanci. Hlasujeme. Hlasujte o tomto návrhu, páni poslanci. Hlasujeme. Hlasujte. (Hlasovanie.) Prítomných je 96 poslancov, za 42, proti 2, zdržalo sa 46, nehlasovalo 6. Konštatujem, že tento návrh nebol prijatý. Vážení páni poslanci, pani poslankyne, vyhlasujem rozpravu o tomto bode programu za skončenú. Pýtam sa predsedu výboru pána poslanca Nagya, či sa chce vyjadriť v záverečnom slove. Pán poslanec Nagy sa nechce vyjadriť v záverečnom slove. Vážené panie poslankyne, páni poslanci, pred hlasovaním o návrhoch na voľbu verejného ochrancu práv Národná rada overí, či spĺňajú podmienky ustanovené zákonom. Prosím predsedu výboru pre ľudské práva a národnosti, aby hlasovanie uviedol. Slovo má pán poslanec Nagy.
Danko, Andrej, predseda NR SR (2017-06-15):
Ďakujem. Otváram všeobecnú rozpravu. Do rozpravy som dostal písomnú prihlášku. Prihlásil sa pán poslanec Suchánek Alan za poslanecký klub OĽANO – NOVA. Nech sa páči, pán poslanec, máte slovo.
Hrnčiar, Andrej, podpredseda NR SR (2019-06-18):
Vážené panie poslankyne, vážení páni poslanci, budeme pokračovať prvým čítaním o vládnom návrhu zákona o zálohovaní jednorazových obalov na nápoje a o zmene a doplnení niektorých zákonov. Nech sa páči, pani poslankyňa Zemanová. (Pokračovanie rokovania o vládnom návrhu zákona o zálohovaní jednorazových obalov na nápoje a o zmene a doplnení niektorých zákonov , tlač 1521.)
Jurzyca, Eugen, poslanec NR SR (2015-07-01):
Ďakujem pekne. Upozorňujem, že krokmi, z ktorých vyplýva obmedzenie dovozu potravín zo zahraničia a obmedzenie dovozu hudby zo zahraničia nás posúvajú na cestu, na ktorej, nehovorím, že to bude za najbližším rohom, raz stretneme, keď pôjdeme ďalej po tejto ceste, Nemcov a Rakúšanov, ktorí povedia, že: „Dobre teda, tak my obmedzíme dovoz slovenských áut do Nemecka a budeme si kupovať naše vlastné autá.“ Nehovorím, že to hrozí o mesiac, ale uvedomme si, že touto cestou kráčame. Druhá poznámočka, menej dôležitá, je, že často sa o nás hovorí, že môžeme zvyšovať dane z príjmu, pretože podiel štátu na hrubom domácom produkte je nízky, ale práve takýmito opatreniami sa práveže podiel štátu na hrubom domácom produkte zvyšuje, ibaže to nie je transparentné, nie je to tak vidno, ale v zásade tie efekty sú rovnaké. Ďakujem.
Gy. Juhász, poslanec: (2008-05-22):
Takže toľko by som k rozprave. Ďakujem.
Šipoš, Michal, poslanec NR SR (2022-05-04):
Ďakujem veľmi pekne, pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 395/2019 Z. z. o občianskych preukazoch a o zmene a doplnení niektorých zákonov v znení zákona č. 73/2020 Z. z. a ktorým sa menia a dopĺňajú niektoré zákony, tlač 828, podáva Národnej rade v súlade s § 79 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov. Národná rada uznesením č. 1204 z 1. februára 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre obranu a bezpečnosť. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská: – ústavnoprávny výbor uznesením č. 454 z 9. marca 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, – výbor pre financie a rozpočet uznesením č. 290 z 10. marca 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, – výbor pre verejnú správu a regionálny rozvoj uznesením č. 137 z 10. marca 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, – výbor pre obranu a bezpečnosť uznesením č. 136 zo 14. marca 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom III spoločnej správy vyplynuli tri pozmeňujúce a doplňujúce návrhy. Gestorský výbor odporúča o návrhoch výborov Národnej rady, ktoré sú uvedené v spoločnej správe hlasovať takto: hlasovať spoločne o bodoch 1, 2 a 3 zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady bola schválená uznesením gestorského výboru č. 148 dňa 25. apríla 2022. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem veľmi pekne, skončil som.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 131 poslancov, za 97, proti 11, zdržalo sa 21, 2 nehlasovali. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spravodajca, prosím, uveďte odporúčanie gestorského výboru.
Ďuriš Nicholsonová, Lucia, podpredsedníčka NR SR (2017-05-17):
Posledným v rozprave bude pán poslanec Marian Kotleba. Nech sa páči.
P. Hrušovský, predseda NR SR: (2004-05-27):
Chcem  vás informovať, že o ospravedlnenie svojej neúčasti na dnešnom rokovacom dni požiadali panie poslankyne a páni poslanci Monika Beňová, Juraj Blanár, Jozef Burian, Karol Džupa, Jozef Elsner, Jaroslav Jaduš a Eduard Kolesár. Na zahraničnej pracovnej ceste je pani poslankyňa Irena Belohorská. Budeme pokračovať v rokovaní hlasovaním o jednotlivých prerokovaných bodoch programu 26. schôdze Národnej rady Slovenskej republiky. Ako o prvom budeme hlasovať o vládnom návrhu zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov . Včera sme prerušili rokovanie o tomto návrhu zákona po tom, ako bola ukončená rozprava pred hlasovaním o prerokovaní návrhu zákona v treťom čítaní. Prosím navrhovateľa pána podpredsedu vlády a ministra spravodlivosti Daniela Lipšica, aby zaujal miesto pre navrhovateľov, pána spravodajcu, aby zaujal miesto pre spravodajcov. Ešte predtým dávam slovo pánom poslancom Jasovskému a Jarjabkovi.
Brocka, Július, poslanec NR SR (2014-12-12):
Dopĺňam to, čo nestihol povedať predrečník. (Smiech v sále.) Každou minútou, minister Počiatek každou minútou vo funkcii škodí SMER-u. Mne by to mohlo byť jedno. To by malo trápiť skôr Roberta Fica. Ale minister Počiatek škodí Slovensku a to mi nie je jedno, a preto ho opakovane vyzývam, minister Počiatek, odstúpte!
V. Tomanová, ministerka práce, sociálnych vecí a rodiny SR: (2009-10-29):
V záujme skvalitnenia výberu živností, ktoré majú reálnu šancu uspieť na lokálnom trhu práce, ako aj výberu vhodných žiadateľov o príspevok z radov uchádzačov o zamestnanie, výsledky získania odborných zručností, praktickej prípravy a efektívnosť a reálnosť podnikateľského zámeru posudzuje komisia zriadená vo výbore pre otázky zamestnanosti založená na tripartitnom princípe a do ktorej sú zapojení aj zástupcovia živnostenských organizácií. Tento mechanizmus je ustanovený od 1. apríla tohto roku. Týmto sa sleduje zlepšenie legislatívneho rámca pre dlhodobejšie fungovanie a udržateľnosť pracovných miest, ktoré vznikli formou samozamestnania. Myslím, že aj z jednoduchého vymenovania týchto podmienok sa dá jednoznačne odvodiť, že stanovená lehota na získanie tohto príspevku je časovo primeraná a zodpovedá nielen potrebám inštitucionálneho systému služieb zamestnanosti, ale predovšetkým potrebám tých uchádzačov o zamestnanie, ktorí majú záujem začať vykonávať samostatnú zárobkovú činnosť a najmä záujem kvalifikovane sa na túto činnosť pripraviť. Pre zaujímavosť uvádzam, že v prvých 9. mesiacoch roku 2009 bolo prostredníctvom tohto príspevku podporených vyše 9 000 začínajúcich podnikateľov. Takisto môžem skonštatovať, že poskytovanie príspevku je pružné a administratíva spojená s poskytovaním je vzhľadom na úspešnosť tohto aktívneho opatrenia prijateľná. Na záver si dovoľujem ešte poznamenať, že v snahe urýchliť vstup a zotrvanie na trhu práce uchádzačom o zamestnanie mladším ako 25 rokov veku, t. j. absolventom škôl, ktorí v súčasnom období vstupujú na trh práce, sa na prechodné obdobie do konca roku 2010 zrušila podmienka trojmesačného vedenia v evidencií uchádzačov o zamestnanie pre vznik nároku na tento príspevok. Ostatné povinnosti týchto uchádzačov o zamestnanie zostávajú zachované. Uvedená úprava bolo schválená vami, poslancami Národnej rady, ako iste viete, 28. októbra tohto roku. Ďakujem za pozornosť. Skončila som, pani predsedajúca.
B. Bugár, podpredseda NR SR: (2002-04-03):
(Hlasovanie.) Prítomných 96 poslancov, za návrh hlasovalo 38 poslancov, proti 18, zdržalo sa 37, nehlasovali 3. Konštatujem, že tretí návrh zo spoločnej správy nebol prijatý. L. Ambróš, poslanec: Bod č. 4, vyhodnotiť rozpracovanú Národnú stratégiu trvalo udržateľného rozvoja Slovenskej republiky a predložiť Národnej rade Slovenskej republiky. Termín jedenkrát za dva roky. Gestorský výbor neodporúča schváliť.
Drábiková, Lucia, poslankyňa NR SR (2020-04-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 21. apríla 2020 vrátane gestorského výboru.
Bugár, Béla, podpredseda NR SR (2018-05-28):
Vážené panie poslankyne, páni poslanci, zdravím vás v nezvyčajnú dobu v pondelok a otváram zároveň jedenásty rokovací deň 31. schôdze. O ospravedlnenie neúčasti na dnešnom rokovaní požiadali poslanci: Eva Antošová, Alena Bašistová, Jaroslav Baška, Karol Galek, Ľudovít Goga, Igor Janckulík, Milan Laurenčík, Jozef Lukáč, Katarína Macháčková, Peter Osuský, Radoslav Pavelka a Anna Verešová. Na zahraničnej pracovnej ceste sú poslanci: Katarína Cséfalvayová, Karol Farkašovský, Martin Fedor, Eduard Heger, Anton Hrnko, Ladislav Kamenický, Peter Náhlik a Veronika Remišová. Teraz pristúpime k prvému čítaniu o návrhu poslancov Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy (tlač 964). Teraz dávam slovo navrhovateľovi pánovi poslancovi Beluskému, aby návrh uviedol. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 964.)
Sulík, Richard, poslanec NR SR (2013-09-03):
Ďakujem pekne za slovo. Takže máme tu návrh zákona, ktorý zjednodušuje život drobným podnikateľom, a síce teda tým, ktorí sú tzv. tá mikroúčtovná jednotka. Hlavná zmena tohto zákona teda pozostáva z toho, že už pre podniky, ktoré sú menšie ako definované, spĺňajú dve podmienky z troch, nebude platiť zákon o cenách, pokiaľ tie ceny nie sú regulované. A ja by som si teraz dovolil, pán minister, jednu otázku na vás, lebo ste sa odvolali na smernicu, že teda tie čísla nie sú arbitrárne stanovené, ale zo smernice. Moja otázka znie, v tej smernici sa píše, že kto teda prekročí tie hranice, musí, že musí pre neho platiť zákon o cenách? (Reakcia ministra.) A, takže nie. A moja otázka na vás je, prečo ste sa rozhodli zobrať úplne nesúvisiace hranice, prečo ste nezrušili zákon o cenách pre všetkých, pre všetky firmy, ktoré nepodnikajú s tovarmi, ktoré podliehajú regulovaným cenám? Prečo ste vybrali nejakú hranicu, ktorá, dobre, úplne ste si to nevycucali z prsta, nestanovili ste to len tak arbitrárne, odvolávate sa na nejakú smernicu, ale tá nemá žiaden súvis, tá smernica nevraví, že zákon o cenách musí platiť vtedy, keď prekročí 700-tisíc obrat, 350-tisíc majetok alebo 10 zamestnancov, a sú to dve podmienky z troch. Pýtam sa preto, lebo niečo podobné sa udialo v minulosti, neviem teda, kto to má na svedomí, ale vy určite nie, lebo je to už pomerne dávno. My máme povinnosť, teda slovenské firmy majú povinnosť robiť audit. A robiť audit vtedy, keď splnia dve podmienok z troch, to je obrat, majetok, zamestnanci, len sú to vyššie, asi raz tak vyššie cifry. A existuje nejaká ďalšia hranica, kde Európska únia síce stanovuje, ale to je, stanovuje zas hranicu, že môžu robiť zjednodušenú uzávierku. To nijak nesúvisí s auditom, a preto by bolo možno celkom správne a rozumné sa nedržať silou-mocou vždy len nejakej smernice, ale zamyslieť sa nad tým, či takýto nejaký socialistický zákon, teda zákon z dôb socializmu, naozaj to musí patriť, prečo musí platiť pre niekoho, kto robí 690-tisíc obrat, teda nemusí, ale musí, kto robí 710. A dal by som teda na zváženie a dovolím si aj v druhom čítaní dôjsť s takýmto pozmeňujúcim návrhom, že jednoducho zrušme tie hranice úplne. Keď, skrátka, môžme tú povinnosť zrušiť, tak ju zrušme pre všetkých, aj tak to tu nikomu netreba, je to prežitok z dôb dávno minulých. Veľmi pekne ďakujem.
Žiga, Peter, podpredseda NR SR (2023-11-23):
11. Ďakujem pekne. Poprosím vás, aby ste zaujali miesto pre spravodajcov. Stanovisko vlády Slovenskej republiky k podanému návrhu na vyslovenie nedôvery odôvodní predseda vlády Robert Fico, ktorého vítam, a odovzdávam mu slovo. Nech sa páči, pán premiér.
Vaľová, Jana, poslankyňa NR SR (2011-11-29):
Ďakujem veľmi pekne. Vážená pani kolegyňa, vidím, že veľmi pekne vám to napísali. Len treba rozlišovať vlastne, čo čítame, lebo mechanické prečítanie ešte neznamená, že skutočne vieme, o čom rozprávame. Ak dovolíte, aj ja teraz vám zacitujem, a to z listu doktora Samuela Lvončíka, predsedu odbornej sekcie pracovných zdravotných služieb Asociácie súkromných lekárov, ktorý vlastne sa týmito vecami zaoberá, špecializuje sa na ne, kde píše, že takýmto zásadným negatívnym zásahom bol obhajovaný, dokonca klamlivými informáciami o tom, vy ste to spomínali, že u zamestnancov prvej a druhej kategórie sa vyskytuje iba 0,024 % chorôb z povolania, pričom pravdou je, že až 66 % priznaných chorôb z povolania bolo u zamestnancov zaradených práve z druhej kategórie. Chcem vám povedať, že nemôžete vy jednoducho povedať, podľa § 31 ods. 3 že zamestnanci v prvej a druhej kategórii vlastne tam sa nevyskytujú, nevyskytujú sa teda choroby z povolania. Veď práve preto na to je zdravotná služba. Môže sa nám zdať, že niekto sedí v kancelárii, ale nevieme, aké máme osvetlenie. A ja to hovorím z vlastnej skúsenosti, pretože u mňa bola zdravotná služba. A takisto ani moji poslanci to nechceli uznať, lebo boli takisto z vášho košiara. A povedali, že nezáleží na tom, aké má zamestnanec svetlo, nezáleží na tom, akú má stoličku. Možno to, čo sa nám zdá banálne, že človek veľmi ťažko číta, to, čo sa nám zdá banálne, že máme zlú stoličku na sedenie, nám môže skutočne privodiť veľmi vážne ochorenie z povolania. To nás skutočne môže poškodiť. O tom je to, čo som teraz čítala, že klamlivo sa uvádza v štatistikách, nie v štatistikách, vo vašich štatistikách ale, že skutočne chorôb z povolania v druhej kategórii je až 66 %. Takže treba vlastne to rozlišovať, nielen niečo prečítať mechanicky, ale skutočne sa pozrieť, ako to v praxi funguje. A treba tomu trošku sa aj venovať a rozumieť tomu, čo čítam, pretože nikto si nevymyslí choroby z povolania. Ďakujem.
Bugár, Béla, podpredseda NR SR (2016-10-27):
Prezentujme sa a hlasujme. (Hlasovanie.) Prítomných 113 poslancov, za 29, proti 12, zdržalo sa 72. Konštatujem, že návrh nebol schválený. Vážené panie poslankyne, páni poslanci, program 10. schôdze Národnej rady sme vyčerpali. Ďakujem za účasť a vyhlasujem 10. schôdzu Národnej rady za skončenú. (Rokovanie 10. schôdze NR SR sa skončilo o 18.42 hodine.)
Radošovský, Marián, poslanec NR SR (2015-04-17):
Pán kolega Blanár, pochádzam z rodiny síce učiteľskej, ale vyvinulo sa to tak, že polovička mojich bratov bola v stavebníctve a polovička v poľnohospodárstve. To znamená, že viem a sledujem a citlivo som sledoval vždy turbulencie na scéne stavebníctva, vzostupy a pády. Takisto ako moji bratia sledovali vzostupy a pády slovenského poľnohospodárstva. Mimochodom v tejto chvíli sa očakáva najťažší dopad v slovenskom poľnohospodárstve, ale o tom niekedy inokedy. Vy, ako bývalý zamestnanec Váhostavu a na vysokej pozícii, vy veríte a chcete nás presvedčiť, že na oddeleniach projektovej prípravy, na cenových oddeleniach, na projektových oddeleniach je taká skupina hlupákov, ktorá nevie posúdiť, nevie vypracovať a nevie zhodnotiť pre majiteľov, pre Správnu radu, pre Dozornú radu Váhostavu nevie vyhodnotiť projekty, do ktorých realizácie chce táto firma vstupovať? To mi chcete nahovoriť? To znamená, že aj vy sa chcete zaradiť medzi takýchto hlupákov? Veď ak tá firma a tá firma funguje na takomto základe, že má odborníkov, tak o čom chcete rozprávať? Čo chcete obhajovať? Dlhodobo vyzerá, že Váhostav nemal iba jedno dobre fungujúce oddelenie, a to je oddelenie platieb. Iba toto oddelenie vo Váhostave dlhodobo nefunguje. Všetky ostatné oddelenia fungovali. Poprosím vás, budem za chvíľu vystupovať, tak ako som si ja vypočul vaše vystúpenie, vypočujte si aj vy moje vystúpenie. Ďakujem.
Kazda, Radovan, poslanec NR SR (2022-06-16):
Ďakujem. Vážené panie poslankyne, vážení páni poslanci, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886) v druhom čítaní. Národná rada Slovenskej republiky uznesením č. 1336 zo 17. marca 2022 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 491 z 21. apríla 2022, Výbor Národnej rady Slovenskej republiky pre financie a rozpočet uznesením č. 360 z 21. apríla 2022, výbor pre hospodárske záležitosti uznesením č. 310 z 13. júna 2022, výbor pre sociálne veci uznesením č. 181 z 20. apríla 2022, výbor pre zdravotníctvo uznesením č. 131 z 26. apríla 2022, výbor pre obranu a bezpečnosť uznesením č. 152 z 22. apríla 2022. Z uznesení výborov Národnej rady Slovenskej republiky uvedených pod bodom III tejto správy vyplývajú, vyplýva 19 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 18 spoločne s odporúčaním schváliť a osobitne o bode 19 s odporúčaním neschváliť. Gestorský výbor na základe stanovísk výborov k predmetnému návrhu zákona vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 307 zo 14. júna 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu, do ktorej sa zároveň hlásim.
Pellegrini, Peter, predseda NR SR (2024-01-08):
Pán poslanec, skúste k pani Števulovej sa vyjadriť. (Povedané súbežne s rečníkom.)
Jurinová, Erika, podpredsedníčka NR SR (2014-07-09):
Pán poslanec Brocka.
Brisudová, Martina, poslankyňa NR SR (2021-03-18):
Ďakujem pekne za odpoveď, pán minister. Ak sa nám naozaj podarí toto všetko, čo ste prečítali, tak juh Slovenska, juhovýchod bude prekvitať, tak budem sa veľmi tešiť, že všetko toto, čo ste povedali, pretavíme do praxe a že vlastne to nerovnomerné rozdeľovanie financií pre menej rozvinuté regióny už pominulo. Ďakujem pekne.
Jurinová, Erika, podpredsedníčka NR SR (2012-09-27):
Ďakujem pani podpredsedníčke. Prosím pána spravodajcu Michala Bagačku, ktorého určil navrhnutý gestorský výbor pre hospodárske záležitosti, aby predniesol správu.
Pellegrini, Peter, podpredseda NR SR (2020-09-24):
Ďakujem pekne, pán minister. Pýtam sa pána poslanca, či má doplňujúcu otázku. Nemá. Ďakujem veľmi pekne aj vám za odpoveď.
P. Hrušovský, podpredseda NR SR: (2002-06-26):
Páni poslanci, prezentujme sa a hlasujme. P. Števček, poslanec: Ja sa k návrhu pána predsedajúceho pripájam ako spravodajca a navrhujem neschváliť ten bod zo spoločnej správy, ale návrh, ktorý predniesol...
Laurenčík, Milan, podpredseda NR SR (2022-06-23):
Ďakujem, pán podpredseda. Prosím, zaujmite miesto pre navrhovateľov. Ja teraz dám slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Jane Majorovej Garstkovej. Nech sa páči.
Hrnčiar, Andrej, podpredseda NR SR (2016-06-15):
Pani poslankyňa Smolíková.
Pellegrini, Peter, poslanec NR SR (2011-11-30):
Ďakujem veľmi pekne. No ja ďakujem pánu poslancovi Beblavému za jeho vystúpenie, za jeho ďalšiu a ďalšiu novelizáciu zákona, tentokrát o správe majetku štátu. Fajn, tie jeho záujmy môžu byť dobré, ale škoda, že tak urobil až potom, ako stihli práve nominanti jeho strany pokútnym spôsobom ukoristiť platinové sitká. To je presne hnuteľný majetok v hodnote nad 10 tisíc eur. A až keď už je dielo dokonané, vtedy prichádza s veľkým návrhom veľkej transparentnosti. Tak škoda, pán kolega, že ste tak nespravili hneď po nástupe do vlády a nemuseli sme byť svedkami tej nepríjemnej kauzy. Ďakujem.
Počiatek, Ján, minister dopravy, výstavby a regionálneho rozvoja SR (2013-03-14):
Vy ste asi nepočúvali, ale zákon definuje niečo, čo sa volá spoločenská hodnota drevín, a v rámci ochrany životného prostredia je tu nejaký štandardizovaný postup, keď každá tá drevina má určitú spoločenskú hodnotu, ktorú musíte kompenzovať za to, že tam nebude, a pritom povinnosťou obce je zase sa starať o tú zeleň, čo, som hovoril, kontroluje aj Slovenská inšpekcia životného prostredia. (Výkriky v sále.) Neviem, prečo vykrikujete, upokojte sa. Existujú nejaké zákony, ktoré proste treba dodržiavať. A keď vy ste, možnože ste úplní ignoranti k životnému prostrediu, asi áno, lebo bývalé vedenie ministerstva nemalo problém s tým, ignorovať to, čo znamená riešenie napríklad veľkých líniových stavieb z pohľadu životného prostredia, preto napríklad sme tak dopadli aj na úseku Turany – Hubová, pretože ste sa tomu nie dôsledne venovali. Asi vám nič nehovorí niečo také, aké platia dnes zákony o životnom prostredí. Ďakujem, skončil som.
Kollár, Boris, predseda NR SR (2022-09-27):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému.
Pročko, Jozef, poslanec NR SR (2020-11-03):
Pán predsedajúci, keďže spoločná správa neobsahovala žiadne pozmeňujúce návrhy a žiadne pozmeňujúce návrhy neboli prednesené. Sme v treťom čítaní , otvorte, prosím, rozpravu.
Érsek, Arpád, poslanec NR SR (2012-04-04):
Sľubujem. (Potlesk.)
Blanár, Juraj, podpredseda NR SR (2022-03-30):
Pán poslanec Mazurek, môžete reagovať na faktické poznámky.
Laššáková, Jana, podpredsedníčka NR SR (2014-11-09):
Pani poslankyňa Nicholsonová, nech sa páči.
P. Farkas, poslanec: (2001-12-13):
J. Migaš, predseda NR SR: Hlasujeme o prvom pozmeňujúcom návrhu pána poslanca Klemensa. Hlasujeme. Hlasujeme o prvom pozmeňujúcom návrhu pána poslanca Klemensa. (Hlasovanie.) Prítomných je 127 poslancov, za 41, proti 31, zdržalo sa 54, nehlasoval 1. Prvý návrh sme neschválili. Druhý.
Jurinová, Erika, podpredsedníčka NR SR (2014-12-03):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Do rozpravy je prihlásená... (reakcia z pléna), ešte niekto? Do rozpravy je prihlásená pani poslankyňa Žitňanská, uzatváram možnosť prihlásiť sa a zároveň jej dávam slovo. Nech sa páči.
D. Jarjabek, poslanec: (2007-10-18):
K pánovi poslancovi Galbavému len jednu poznámku. A ja už predpokladám, že sa budeme baviť len o tomto novom zákone. Pán poslanec Galbavý spomenul zmluvy riaditeľa Igora Kubiša. No, chcel by som veľmi dôležito v tejto chvíli povedať, že zmluvy už boli podrobené súdnym rozhodnutiam a tieto zmluvy boli súdnymi rozhodnutiami považované za právoplatné, za absolútne čisté, bez akýchkoľvek iných invektív urobené. O výhodnosti a nevýhodnosti sa môžeme baviť. Ale problém toho financovania a toho dlhu vznikol vypovedaním týchto zmlúv. Prosím vás pekne, naštudujte si to, kým mi začnete oponovať. Vypovedaním týchto zmlúv, ktoré nebolo v poriadku. Kubišove zmluvy boli absolútne v poriadku, ktoré vytvoril s externým prostredím preto, lebo to konštatovali nezávislé súdy. Vypovedanie týchto zmlúv a tým vzniknuté škody, ktoré nastali pre Slovenskú televíziu, podliehajú ďalším súdnym rozhodnutiam, ktoré nie sú uzavreté. Toľko pre poriadok. Ďakujem za pozornosť a predpokladám, že tento problém je už jasný.
Saloň, Marián, poslanec NR SR (2023-02-07):
Páni poslanci (povedané so smiechom), tak myslím si, že toto mi neprejde.
P. Hrušovský, predseda NR SR: (2003-09-09):
Nech sa páči.
M. Hort, podpredseda NR SR: (2010-02-12):
Pani poslankyňa Kramplová.
P. Hrušovský, predseda NR SR: (2005-05-10):
(Hlasovanie.) 144 prítomných, 89 za, 31 proti, 22 sa zdržalo, 2 nehlasovali. Návrh zákona sme schválili do druhého čítania . Prosím, ďalší návrh.
P. Paška, predseda NR SR: (2007-06-29):
(Hlasovanie.) Konštatujem, že Národná rada nie je uznášaniaschopná. Vyhlasujem 15-minútovú prestávku. (Prestávka.) (Po prestávke.)